מרים כבהא

מרים כבהא (נולדה ב-6 באוגוסט 1974) היא נציבת שוויון הזדמנויות בעבודה במשרד הכלכלה, משפטנית במקצועה.

ביוגרפיה 
כבהא היא בוגרת תואר ראשון במשפטים מהפקולטה למשפטים באוניברסיטת חיפה ובוגרת תואר שני במדיניות ציבורית מהאוניברסיטה העברית. בין השנים 1996–1997 ביצעה התמחות במשרד "הוד, סוקול ושות'" בחיפה. בשנת 1998 עבדה כעורכת דין במשרד "עו"ד מאיר ברק" בתחום דיני הנזיקין והביטוח. בשנים 1999–2010 הייתה שותפה במשרד עורכי דין פרטי בחיפה. בהמשך נבחרה כנציבת מחוז חיפה והצפון בנציבות שוויון הזדמנויות בעבודה.

בפברואר 2016 החליפה את ציונה קניג-יאיר כנציבת שוויון הזדמנויות בעבודה לאחר שגברה על 59 מועמדים לתפקיד.

כבהא חברה במועצות שונות, ובהן המועצה הציבורית של היחידה הממשלתית במשרד המשפטים לתיאום המאבק בגזענות, מועצת שירות התעסוקה, הוועדה המייעצת של התוכנית הכלכלית למען החברה הערבית במכון אהרון, הוועדה המייעצת לאפוטרופוס על נכסי נפקדים, וועדת המעקב הבין-משרדית לקידום תעסוקת ישראלים יוצאי אתיופיה. בעברה הייתה חברה במועצה לביטוח לאומי, הייתה נציגת משרד הכלכלה בחברת "אשרה - החברה הישראלית לביטוח סיכוני סחר חוץ בע"מ", חברה בוועדה להרחבת סל שירותי בריאות לשנת 2019 ובוועדה לקידום התעסוקה לקראת 2030.

כבהא היא בוגרת קרן וקסנר ומעוז.

כבהא נבחרה פעמיים על ידי העיתון "גלובס" כאחת מחמישים הנשים המשפיעות ביותר. בשנים 2021 ו-2023.

במסגרת תפקידה פיתחה כבהא וקידמה בנציבות שוויון הזדמנויות את תחום השוויון והגיוון התעסוקתי, וכיום תחום זה מהווה נדבך מרכזי בנציבות. כבהא פיתחה את "מדד הגיוון", פרויקט משותף של נציבות שוויון הזדמנויות בעבודה, הלשכה המרכזית לסטטיסטיקה ואוניברסיטת תל אביב. כן קידמה שיתוף פעולה נרחב עם מעסיקים רבים בענפים שונים לקידום שוויון וגיוון תעסוקתי.

החל מ-2016 ונכון ל-2023, כבהא היא האישה הערבייה הבכירה ביותר בשרות הציבורי.

חיים אישיים 
כבהא נשואה לד"ר עורך הדין איהאב כבהא, אם לבן ובת. מתגוררת בחיפה.

קישורים חיצוניים 

 טלי חירותי סובר, מרים כבהא תמונה לנציבת שוויון ההזדמנויות בעבודה במשרד הכלכלה, באתר דה מרקר, 27 בדצמבר 2015
 לאה אפרתי, למרות שהחרדים משתלבים גבוה, הם עדיין מרוויחים פחות, באתר ביזפורטל, 25 ביוני 2022
 
 אלישע סילברקלנג, דירוג הגיוון וההכללה מייצר סטנדרט חדש בשוק העבודה באתר מעלה
 דרור פויר,

הערות שוליים 

ערביות ישראליות
ישראליות שנולדו ב-1974